Zakladateľská listina o založení akciovej spoločnosti
			
Čl. I
Zakladateľ: XYZ, s.r.o. so sídlom Javorová ul. č. 11, 010 01 Žilina, IČO: .............................., zastúpená Ing. Jozefom Malým, konateľom spoločnosti (ďalej len „zakladateľ“) sa rozhodol založiť akciovú spoločnosť na základe výzvy na upisovanie akcií podľa § 154 a nasl. Obch. zákonníka, a na tento účel podpísal túto 
zakladateľskú listinu.
Čl. II
Obchodné meno
Obchodné meno spoločnosti je AX, a.s. (ďalej len „spoločnosť“), pod ktorým bude vystupovať v právnych vzťahoch. 
Čl. III
Sídlo spoločnosti
Sídlom spoločnosti je Zvolenská ul. č. 13, 010 03 Žilina. 
Čl. IV
Doba trvania spoločnosti
Spoločnosť je založená na dobu neurčitú. 
Čl. V
Predmet podnikania
Predmetom podnikania spoločnosti je: 
–	činnosť ekonomických a organizačných poradcov, 
–	marketingové poradenstvo a prieskum trhu, 
–	reklamná činnosť, 
–	podnikateľské poradenstvo, 
–	vydavateľská činnosť v oblasti periodických a neperiodických publikácií, 
–	obchodná činnosť v rozsahu voľných živností. 
Čl. VI
Výška základného imania
Základné imanie spoločnosti je 25 000 € (slovom dvadsaťpäťtisíc eur).
Čl. VII
Akcie
1.	Základné imanie spoločnosti je rozdelené na 900 akcií na meno, každá s menovitou hodnotou 25 € (slovom dvadsaťpäť eur) a 100 prioritných akcií na meno, každá s menovitou hodnotou 25 € (slovom dvadsaťpäť eur).
2.	Akcie budú mať listinnú podobu a nebudú verejne obchodovateľné. 
3.	Prioritným akciám uvedeným v Čl. VII ods. 1 bude prislúchať prednostné právo na podiel na zisku spoločnosti, ktorý valné zhromaždenie určí na rozdelenie. Pri založení nebudú vydané žiadne ďalšie zvláštne druhy akcií. Stanovy spresnia prípadné vydanie takýchto druhov akcií v budúcnosti. 
Čl. VIII
Vklad zakladateľa
1.	Zakladateľ sa rozhodol, že splatí časť základného imania spoločnosti upísaním 500 akcií v úhrnnej výške 12 500 € (slovom dvanásťtisíc dvestopäťdesiat eur). 
2.	Vklad uvedený v čl. VIII ods. 1 bude splatený v plnej výške do 10 dní od upísania akcií na účet č. ....................................... vedeného v..........................................
Čl. IX
Upisovanie ostatných akcií
1.	Zakladateľ rozhodol, že zvyšnú časť základného imania vo výške 12 500 € (slovom dvanásťtisícpäťsto eur) ponúkne na upísanie tretím osobám. 
2.	Výzva na upísanie akcií bude uverejnená v troch po sebe nasledujúcich vydania denníka Hospodárske noviny v najbližšom kalendárnom týždni a v najbližšom vydaní týždenníka Trend. 
3.	Výzva na upísanie akcií bude tiež priamo zaslaná vybraným subjektom: FFF, a.s. Trenčín, DDD, s.r.o. Žilina a KOZ, s.r.o. Bratislava. 
4.	Upisovanie akcií sa uskutoční počas 8 dní v lehote štyroch týždňov, vždy v utorok a stredu. Prvý deň upísania akcií bude v utorok 3. apríla 2024. Upisovanie akcií sa uskutoční od 10.00 hod. do 15.00 hod. a skončí o 15.00 hod. v posledný upisovací deň, ktorým je streda 25. apríla 2024. Upisovanie akcií sa uskutoční v sídle spoločnosti na adrese Zvolenská ul. č. 13, 010 03 Žilina. Na upisovacom mieste bude k dispozícii návrh stanov spoločnosti. 
5.	Upisovateľ bude povinný splatiť 30 % menovitej hodnoty upísaných akcií najneskôr do 7 dní po skončení lehoty na verejné upisovanie akcií na účet VÚB a.s. č. ............................... Zvyšnú časť menovitej hodnoty upísaných akcií upisovateľ splatí na rovnaký účet do 90 dní od vzniku spoločnosti. 
6.	Ak sa v termínoch určených v Čl. IX ods. 4 neupíšu všetky akcie ponúknuté na upisovanie tretím osobám, zakladatelia upíšu zvyšné akcie v rovnakom pomere do 14 dní od skončenia lehoty na verejné upisovanie akcií. 
7.	Ak bude záujem upisovateľov upísať akcie nad hodnotu navrhovaného základného imania 25 000 €, zakladateľ neumožní upisovanie ďalších akcií. 
8.	Ustanovujúce valné zhromaždenie sa bude konať do 60 dní odo dňa, kedy sa upísali všetky akcie na navrhované základné imanie. Zakladatelia zašlú pozvánku na ustanovujúce valné zhromaždenie všetkým upisovateľom, ktorí splatili 30 % menovitej hodnoty upísaných akcií v lehote najneskôr 10 dní po skončení lehoty na verejné upisovanie akcií. Pozvánka bude zaslaná doporučenou poštou na adresu, ktorá je pri každom upisovateľovi uvedená v listine upisovateľov a bude obsahovať miesto a čas konania ustanovujúceho valného zhromaždenia, údaj o tom, že sa zvoláva ustanovujúce valné zhromaždenie a program ustanovujúceho valného zhromaždenia. Pozvánka bude podpísaná oprávneným zástupcom zakladateľa. 
Čl. X
Správca vkladu
Vklad splatený zakladateľom podľa čl. VIII ods. 2 bude do vzniku spoločnosti spravovať správca vkladu – zakladateľ XYZ, s.r.o. 
Čl. XI
Náklady súvisiaceho založením a vznikom spoločnosti
Zakladatelia ustanovili, že náklady súvisiace so založením a vznikom spoločnosti nepresiahnu sumu 4 000 € (slovom štyritisíc eur).
Čl. XII
Záverečné ustanovenia
1.	Súčasťou tejto zakladateľskej listiny sú stanovy akciovej spoločnosti. 
2.	Zakladateľ môže zmeniť zakladateľskú listinu len do uverejnenia výzvy na upisovanie akcií. Akékoľvek zmeny tejto zakladateľskej listiny sú účinné len v písomnej forme dodatku podpísaného zakladateľom. 
3.	Zakladateľská listina je vyhotovená v 4 rovnopisoch, z ktorých 1 rovnopis je určený pre zakladateľa a ďalšie budú použité pre potreby spoločnosti. 
Žilina 7. 3. 2024
	
	konateľ spoločnosti XYZ, s.r.o. 
	(podpis musí byť úradne overený)